Ханс Магнус Енценсбергер
Исторически процес

Превод от немски: Венцеслав Константинов, —

chitanka.info

замръзнал е заливът

сковани се здраво рибарските кораби

ала нищо не значи това

ти си свободен

можеш в леглото да се изтегнеш

твоето име чисто остава

да изчезнеш можеш

и пак да се върнеш.

това е възможно

нали когато човекът умре

все още пристигат за него писма

не всичко е още загубено

ти можеш да спиш

това е възможно

нощес ще дойде ледоразбивачът

тогава корабите ще отплават

проломената бразда ще бъде тясна

през нощта отново ще замръзне

ала нищо не значи това

твоето име чисто остава

1964

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.